
 19.11.2014
 BG
 Официален вестник на Европейския съюз
 L 332/5
 РЕГЛАМЕНТ ЗА ИЗПЪЛНЕНИЕ (ЕС) No 1232/2014 НА КОМИСИЯТА
 от 18 ноември 2014 година
 за изменение на Регламент за изпълнение (ЕС) No 215/2014 на Комисията с цел адаптиране на позоваванията на Регламент (ЕС) No 508/2014 на Европейския парламент и на Съвета в него и за поправка на Регламент за изпълнение (ЕС) No 215/2014
 ЕВРОПЕЙСКАТА КОМИСИЯ,
 като взе предвид Договора за функционирането на Европейския съюз,
 като взе предвид Регламент (ЕС) No 1303/2013 на Европейския парламент и на Съвета от 17 декември 2013 г. за определяне на общоприложими разпоредби за Европейския фонд за регионално развитие, Европейския социален фонд, Кохезионния фонд, Европейския земеделски фонд за развитие на селските райони и Европейския фонд за морско дело и рибарство и за определяне на общи разпоредби за Европейския фонд за регионално развитие, Европейския социален фонд, Кохезионния фонд и Европейския фонд за морско дело и рибарство, и за отмяна на Регламент (ЕО) No 1083/2006 на Съвета (1), и по-специално член 8, трета алинея и член 22, параграф 7, пета алинея от него,
 като има предвид, че:
 (1)
 Регламент за изпълнение (ЕС) No 215/2014 на Комисията (2) беше приет преди приемането на Регламент (ЕС) No 508/2014 на Европейския парламент и на Съвета (3), за да се гарантира, че е налице законодателството, необходимо за програмиране на европейските структурни и инвестиционни фондове (ЕСИФ), и да се даде възможност за своевременно приемане на съответните оперативни програми.
 (2)
 Вследствие на приемането на Регламент (ЕС) No 508/2014 следва някои позовавания в Регламент за изпълнение (ЕС) No 215/2014 на бъдещия законодателен акт на Съюза относно Европейския фонд за морско дело и рибарство (ЕФМДР) да бъдат заменени с позовавания на Регламент (ЕС) No 508/2014.
 (3)
 По отношение на ЕФМДР беше използвана временна номерация за прилагане на коефициентите към мерките, определени в бъдещия законодателен акт на Съюза за ЕФМДР, относно нивото на подкрепа за целите във връзка с изменението на климата за всеки от петте ЕСИФ, приети с Регламент за изпълнение (ЕС) No 215/2014. Позоваванията в приложение III към Регламент за изпълнение (ЕС) No 215/2014 следва да бъдат приведени в съответствие с окончателната номерация на разпоредбите в Регламент (ЕС) No 508/2014.
 (4)
 С цел да се гарантира, че в контекста на рамката на изпълнението може да бъде оценяван напредъкът при постигането на етапната и общата цел за финансовия показател въз основа на заявленията за плащане, подавани до Комисията, неправилното позоваване в член 5, параграф 2 от Регламент за изпълнение (ЕС) No 215/2014 на член 126, буква в) от Регламент (ЕС) No 1303/2013 следва да бъде поправено на позоваване на член 126, буква а) от Регламент (ЕС) No 1303/2013.
 (5)
 За да се създадат условия за незабавното прилагане на предвидените в настоящия регламент мерки, той следва да влезе в сила в деня след публикуването му в Официален вестник на Европейския съюз.
 (6)
 Мерките, предвидени в настоящия регламент, са в съответствие със становището на Комитета за координация на европейските структурни и инвестиционни фондове.
 (7)
 Регламент за изпълнение (ЕС) No 215/2014 следва да бъде съответно изменен и поправен,
 ПРИЕ НАСТОЯЩИЯ